মুক্তিযুদ্ধ এখন একটা বিপণনের বিষয়। বিশ্বাস না হলে দেশের দিকে তাকান। নিজেই উত্তর খুঁজে পাবেন। এই যে রমা চৌধুরীর বিদায় দেখুন কি কাণ্ড! তার মৃত্যুর পর মিডিয়ায় চোখ বুলালে মনে হবে, জীবদ্দশায় তিনি কতই না আনন্দ আর ভালোবাসায় ছিলেন। আসলে কি তাই? আমি নিজে দেখেছি তার কষ্ট ও বেদনা কত প্রচণ্ড ছিলো। এরা আমাদের দেশের সেই মানুষ যাদের ত্যাগ ছাড়া এ দেশের জন্মই হতো না। কিন্তু সব ফাঁকা বুলি। সব লোক দেখানো। তার কষ্টের জীবন আর দুঃখ নিয়ে কথা বাড়াতে চাই না। একদিন যারা তুচ্ছ তাচ্ছিল্য করেছিল তারাই আজ মায়াকান্না কাঁদছে। এটাই অপমানের। আমাদের দেশ ও সমাজ কতটা নষ্ট হয়েছে তার একটা বড় চিত্র আছে এতে।